
Z A P I S N I K

S 23. sjednice Vijeća mjesnog odbora Gornje Vrapče, održane 13.ožujka  2023. godine,   u prostorijama   MO Gornje Vrapče, s početkom u 20,00 sati.
                                                                                                                                                                                                                                                                                                                                                                                                                                                  NAZOČNI ČLANOVI VIJEĆA: Anđelko Vučenik, Vlatka Makarun, Denis Šola,  Karlo Mandarić, Tanja Djaković i  Ivan Lalić.

NENAZOČNI ČLANOVI VIJEĆA:  Vinko Lalek.

Predsjedava: Anđelko Vučenik, predsjednik Vijeća mjesnog odbora.

Zapisničarka: Vlatka Makarun.

Predsjednik konstatira  da je na sjednici vijeća  nazočno 6, od ukupno 7 članova, što znači da Vijeće može pravovaljano  donositi odluke te otvara  23. sjednicu Vijeća mjesnog odbora s predloženim dnevnim redom:


DNEVNI RED:


1. Uređenje dječjeg parka u Gornjem Vrapču.
2. Dopisi i odgovori gradskih ureda.
3. Zaključci na temelju zahtjeva građana.
4. Razno.                  


Po jednoglasnom prihvaćanju Dnevnog reda, predsjednik daje zapisnik 22. sjednice na usvajanje. Zapisnik 22. sjednice jednoglasno je usvojen, te se pristupilo  se diskusiji redom po točkama.


ODLUKE


Točka 1.

Raspravljajući o nasušnim potrebama građana Gornjeg  Vrapča,  a koje  se odnose  na određivanje lokacije za izgradnju dječjeg parka i šetalište pasa,  mjesni odbor donosi:


ZAKLJUČAK


Za potrebe građana  Gornjeg Vrapča,  kao i okolnih kvartova Malešnice, donjeg Vrapča, Španskog itd. putem  GČ Podsused Vrapče uputit će se upit ustanovi „Park prirode Medvednica“,  da zapušteni  teren s lijeve strane potoka Vrapčak,  na ulazu u park pod nazivom Dragulinec,  ustupi na korištenje za navedene potrebe.
 
Točka 2

Vijeće mjesnog odbora iznenađeno je  zaključkom vijeća Gradske četvrti Podsused-Vrapče, KLASA: 024-08/23-002/65, UR. BROJ:251-13-11-13/001-23/10 od 15 02.2023. godine i njihovoj odluci na ponovno razmatranje postavljanja uspornika prometa u ulici Vrapčanska, kad su zatražene radnje izvršene po uputama gradskog ureda. 
Nadalje također nisu navedeni razlozi koji upućuju na ponovnu odluku te u kojem smjeru bi ona trebala biti izmijenjena. Vijeće donosi:

ZAKLJUČAK

U najkraćem roku uputit će se prigovor mjesnog odbora, na odluku vijeću Gradske četvrti Podsused Vrapče da još jednom preispita svoj zaključak. Prigovoru će se pridodati sva   dokumentacija kojom mjesni odbor raspolaže.

Točka 2.1.

Vijećnici se izjašnjavaju na dopis Gradskog ureda za gospodarstvo, ekološku održivost i strategijsko planiranje:  KLASA:306-02/23-002/09, Ur. Broj: 251-06-12/003-23-1 od 03.03.2023. o potrebi izjašnjavanja o deficitarnim zanimanjima. Prijedlozi vijećnika bit će dostavljeni na posebnom obrascu GČ Podsused Vrapče u najkraćem roku.

Točka 2.2.

Predsjednik izvješćuje vijećnike da je projekt sanacije mosta u Vrapčanskoj ulici nasuprot kbr. 177, završen te se nastavlja s daljnjim potrebnim radnjama.

Točka 2.3.

Vijećnici primaju na znanje informaciju  Gradskog ureda za gospodarstvo, ekološku održivost i strategijsko planiranje:  KLASA:351-02/22-007/09, Ur. Broj: 251-06-22/006-23-6 od 02.02.2023. o izradi mjera za smanjenje prizemnog ozona na području Grada Zagreba za razdoblje 2023. - 2028.godine.


Točka 3.

Građanin J.H. upozorava na zapuštenost živice u  ulici Horvatnica kojom bi trebala prolaziti autobusna linija kao i postavljanje prometne kamere kod OŠ Gornje Vrapče. 

Točka 3.1.

Predsjednik izvješćuje vijećnike o obavijesti predsjednika  vijeća GČ Podsused Vrapče, od 15.02.2023.  građanki M.Č. da je ulica Vizane,  uvrštena u izradu projektne dokumentacije za 2023. godinu.

Točka 3.2.

Predsjednik izvješćuje vijećnike o poduzetim radnjama povodom zahtjeva građanina S.V. koji stanuje u ulici Vrapčanska kbr 227, upućenim poduzeću „Vodoprivreda  Zagreb, d.o.o.“,  a u svrhu kontrole kanalizacijskih  cijevi s ciljem sprečavanja zagađenja potoka Vrapčak.

Točka 4.

Vijećnik I. L. postavlja pitanja:
- o mogućnosti postavljanja svjetlosne signalizacije na rubnjake kolnika, prije samih pješačkih prijelaza.
[bookmark: _GoBack]- provjera funkcionalnosti semafora na raskršću Jačkovina i Vrapčanska ulica uslijed velikih gužvi u jutarnjim i popodnevnim satima. 


Sjednica je završila u 21 sat i 30 minuta.


Predsjednik
Vijeća Mjesnog odbora
   Anđelko Vučenik v.r.




















